ལོ་འདི་འགའི་རིང་ལ་ང་ཚོའི་སྨན་ཁང་གིས་ནད་པ་གཙོ་བོར་འཛིན་པ།སྤུས་ཚད་དང་པོར་འཇོག་པ།ཞབས་ཞུ་དང་པོར་འཇོག་པ་བཅས་ཀྱི་སྨན་བཅོས་བྱ་བའི་ལམ་ཕྱོགས་གཞིར་བཟུང་སྟེ།སྨན་བཅོས་ཀྱི་ཞབས་ཞུའི་ཆུ་ཚད་མཐོར་འདེགས་དང་ཤེས་ལྡན་མི་སྣ་གསོ་སྐྱོང་བྱེད་པ།སྨན་བཅོས་ཀྱི་ཡོ་བྱད་འཛིགས་སྐྲུན་བྱེད་པ་བཅས་ཀྱི་ཐད་ལ་ཤུགས་གནོན་བྱས་ཏེ་མིག་སྔར་རྒན་གཞོན་གཉིས་ལྡན་གྱི་ཆེད་ལས་ཤེས་ཡོན་མི་སྣའི་དཔུང་སྡེ་ཞིག་གྲུབ་ཡོད་ལ།དོད་དྲག་དང་འགོས་ནད་ཀྱི་སྨན་བཅོས་ཆུ་ཚད་ཀྱང་ཚད་ངེས་ཅན་དུ་སླེབས་ཡོད་པ་བཅས་ལ་གཞིགས་ནས།རྒྱལ་ཁབ་དང་ཞིང་ཆེན་རིམ་པའི་མཚན་སྙན་གང་མང་འཐོབ་ཡོད་དེ།༢༠༠༤ལོར་སྨན་ཁང་འདིའི་མཆིན་མཁྲིས་ཚན་ཁག་ཞིང་ཆེན་ཡོངས་ཀྱི་གལ་ཆེའི་ཆེད་ཚན་དུ་གདམས་པ་དང་།༢༠༠༦ལོར་རྒྱལ་ཡོངས་ཞིང་འབྲོག་ས་ཁུལ་གྱི་གལ་ཆེའི་ཆེད་ཚན་དུ་གདམས།༢༠༠༧ལོར་ཞིང་ཆེན་རིམ་པའི་མིང་གྲགས་ཅན་གྱི་ཚན་ཁག་ཏུ་གདམས་པ་དང་མཉམ་དུ་དོད་དྲག་ཚན་ཁག་ཡང་ནུབ་དབུས་ས་ཁུལ་གྱི་རྫོང་རིམ་པའི་དོད་དྲག་སྨན་བཅོས་འཛིགས་སྐྲུན་ཚན་ཁག་ཏུ་གདམས།གཞན་ད་དུང་སྔ་རྗེས་སུ་ཞིང་ཆེན་ཡོངས་ཀྱི་སྨན་བཅོས་བྱ་བའི་སྔོན་ཐོན་ལས་ཁུངས་དང་།ཞིང་ཆེན་གྱི་དཔེ་མཚོན་བོད་ལུགས་སྨན་ཁང་།ཁུལ་དང་རྫོང་རིམ་པའི་དཔེ་ལེགས་ལས་ཁུངས།རྨ་ལྷོ་ཁུལ་བོད་ལུགས་གསོ་རིག་ཚན་ཁག་ཞིབ་འཇུག་ལྟེ་གནས་བཅས་ཀྱི་མཚན་སྙན་འཐོབ།